User:Jennyponjo/sandbox

Marko Božović Božo (rođen 20.oktobra 1987. u Gornjem Milanovcu), je muzičar iz Gornjeg Milanovca, član grupa Soulcage (pevač), Strah od Džeki Čena (pevač) i Do Not Obey! (pevač i gitarista). Svoju karijeru u svetu muzike započeo je 2001.godine sa manjim lokalnim bendovima (Zvučna Rezonanca, No Reason, Dreadful Noise), da bi 2004.godine postao član grupe Your Choice, od koje je kasnije nastao milanovački hardcore band Soulcage. Ozbiljniji rad u muzici, Marko počinje 2004.godine sa bendom Soulcage i njihovom svirkom iste godine na Gimnaziji „Takovski ustanak“. Svrha koncerta je bila prikupljanje novca za crkvu „Sveti Arhangel“ na Rudniku. To je bio značajan pomak za, do tada još uvek neafirmisani milanovački bend. Na sceni su se našli pored velikih imena kao što su: Partibrejkersi, Eyesburn, Bjesovi, 357, Alogia, Direktori i drugi. Posle dve godine ozbiljnog rada, promovisanja benda i brojnih svirki, 2006.godine u Kragujevcu u Wild Cat studiju, snimljen je prvi demo snimak benda Soulcage, pod nazivom „Underground Say it Proud“. Uz mnogobrojne svirke, saradnje sa lokalnim bendovima i bendovima sa teritorije Srbije, 2013.godine dolazi do izdavanja prvog studijskog albuma benda Soulcage - Done With Hiding. Sa bendom Soulcage, Marko je nastupao na mnogobrojnim festivalima na teritoriji Balkana (Sofija, X-mas, Exit, Positive Hardcore Atina...). Neki od njegovih najzapaćenijih nastupa su sa najpoznatijim svetskim bendovima tog žanra (Terror, Sick of It All, Soulfly, Last Hope, Manifestation). Mimo hardcora, uspešno se oprobao i u nešto mekšem zvuku rock n roll benda Strah od Džeki Čena, pobednikom Beogradskog Demo festa 2014.godine. Pomenutom pobedom, bend direktno biva plasiran u polufinale Zaječarske Gitarijade 2015.godine. Strah od Džeki Čena je imao zapažene nastupe 2014.godine na Beogradskom Beer Festu pored izvođača poput Bajage i Instruktora i grupe Bad Copy i 2015.godine na Lake Festu u Nikšiću. 2015.godine bend snima spot za pesmu Brisel. Pored uspeha sa svojim bendovima, Marko je imao uspešne nastupe i saradnje sa Zoranom Marinkovićem (Bjesovi), Predragom Drčelićem Skakijem (Koalicioni Sporazum), sa bendom Morbid Cow i drugima. 2015.godine, uz dva pomenuta benda, Marko postaje član novonastalog milanovačkog metalcore benda Do Not Obey! u kom pored vokala, svira i gitaru. Svoje znanje o muzici, Marko prenosi omladini u svom rodnom gradu kao učitelj gitare.